"25 ییلدن کیین سربرنیتسا": WorldTRT   پروگرامی، سربرنیتسا نسل قیرغینی قولگه آلینماقده.
TRTWorld  تامانیدن اویوشتیریلگن "دیجتال تارتیشوولر" دستوریده سربرنیتسا نسل قیرغینی نینگ 25 ییللیگی مناسبتی بیلن مخصوص مهمانلر اشتراکیده بیر هفته‌ دوامیده‌ ییغینلر اوتکزیله‌دی. اوشبو ییغینلرده 8 مینگدن آرتیق بوسنيا‌لیک تینچ اهالی قتل ایتیلگن سربرنیتسا نسل قیرغینیی؛ انسان حقلری، حربي جنایتلر و "حمایه‌  جوابگرلیگی" اساسیده محاکمه‌ قیلینه‌دی.
TRT World  تامانیدن اویوشتیریلگن دیجتال تارتیشوو‌لر دستوری نینگ بیرینچیسی، WorldTRT  پروگرام یوتوپ، تویتر و فیسبوک ترماقلری آرقه‌لی بیرینچیسی بوگون (7-جولای سه‌شنبه‌) ساعت 20: 00ده "سربرنیتسا: 25 ییلدن کیین نسل قیرغینی نینگ بیکار قیلینیشی" سرلوحه‌سی بیلن جانلی روشده نمایش ایتیله‌دی. سریبرینیتسنی  خاطرلش جمغرمه‌سی باشلیغی دوکتور وقار عظمی معروضه‌چی صفتیده قتنه‌شه‌دیگن ییغین‌‌ده کیلیشووگه توسقینلیک قیله‌دیگن مسأله‌لر، نسل قیرغینینی انکار ایتووچیلرنینگ استراتیژيلری، صربستان جمهوریتینی ترک ایتیش چقیریقلری کیلیشووگه قنده‌ی تأثیر قیلیشی مطرح‌ بوله‌دی.
هفته‌ دوامیده‌ بوله‌دیگن باشقه‌ پروگراملر:
8 جولای، چارشنبه‌، ساعت 20:00
"سابق یوگوسلا‌ويا‌ نینگ  جزا محکمه‌سی  اوروش جنایتچیلرنینگ قاره لاوچیلیگی» دوکتور نیوینکه ترامپ ورکیچ، امستیردا‌م بیلیم یورتی اوقیتووچیسی.
9-جولای، پنجشنبه‌‌، 19:00
"سریبرینیتسانی حمایه‌ قیلیش اوچون بیرلشگن ملتلر تشکیلاتی نینگ جوابگرلیگی" - تابی کدمان، خلق‌ارا عدالت اتاقلری نینگ اساسچی شیریگی و باشلیغی (گیرنیکه 37)
10-جولای، جمعه‌، ساعت 20:00
"سربرنیتسا‌ده خلق‌ارا عدالت قنده‌ی موفقیتسیزلیککه اوچره‌دی؟" - سور جیفری نیس سابق یوگوسلا‌ويا‌ده قول اوریلگن جنایت اوچون تشکیل ایتیلگن  خلق‌ارا جنایت سودیده محکمه بولگن یوگوسلا‌ويانینگ سابق دولت باشلیغی سلابودن مِیلاشیویچ نینگ محکمه سیده باش قاره لاوچی.
شنبه‌، 11-جولای، ساعت 20:00
"بوسنيا اوروشی و سربرنیتسا نسل قیرغینی نینگ انساني اولچگی" - کَترین بامبرگر، یوقالگن شخصلر خلق‌ارا کمیسیونی نینگ باش مدیری
اشتراکچیلر ییغین‌‌لرن WorldTRT  پروگرام نینگ اجتماعي ترماقلریده‌گی آدرسلریده کوزه‌تیب باریشلری ممکن؛
سربرنیتسا‌ده نیمه‌ بولدی؟
1995 - ییل 11 جولایده ر‌تکو ملا‌دیچ باشچیلیگیده‌گی صربستان قوشینلری تامانیدن مملکت نینگ شرقيده سربرنیتسا اشغال قیلینگندن سونگ، بیرلشگن ملتلر تشکیلاتی ترکیبیده‌گی هالندلیک عسکرلرگه پناه‌ تاپگن بوسنيا‌لیک تینچ اهالی کیینچه‌لیک صربلرگه تاپشیریلدی.
بوسنيا‌لیک عسکرلر کنترولی آستیده‌گی حدودگه عیاللر و باله‌لرنینگ کیریشیگه امکان بیرگن صربلر کمیده 8 مینگ 372 بوسنيا‌لیک تینچ اهالینی اورمانلیکلرده، فابریکه‌لرده و انبارلرده رحمسیزلیک بیلن اولدیریب، عمومی قبرلرگه کومدی.
اوروشدن کیین یوقاتگنلرینی تاپیش بوییچه‌  باشله‌تیلگن عمومی قبرلرده تاپیلگن قربانلر کیملیکلری انیقلنگندن کیین  هر ییلی 11-جولای کونی پاتاچری یادگارلیک قبرستانیده اوتکزیلگن مراسم بیلن قربانلر دفن ایتیله‌دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
